
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL PAVEDIMO ORGANIZUOTI ŽEMĖS SKLYPŲ FORMAVIMO IR PERTVARKYMO PROJEKTO RENGIMĄ
2015 m. birželio 3 d. Nr. AT-540
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 3 punktu, Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) patvirtintomis Žemės sklypų formavimo ir pertvarkymo projektų rengimo ir įgyvendinimo taisyklėmis ir atsižvelgdamas į Irenos Burinskienės 2015 m. gegužės 25 d. prašymą: 


1. P a v e d u  rajono savivaldybės administracijos Architektūros ir urbanistikos skyriui organizuoti žemės sklypų formavimo ir pertvarkymo projekto rengimą, sujungiant du tos pačios paskirties žemės sklypus Šakių r. sav. Šakių m. Jaunystės 1-oji g. 25 (kadastrinis Nr. 8486/0019:111) ir Šakių r. sav. Šakių m. (kadastrinis Nr. 8486/0019:124). Sklypų naudojimo paskirtis – žemės ūkio, naudojimo būdas – mėgėjų sodų žemės sklypai ir sodininkų bendrijų bendrojo naudojimo žemės sklypai.



2. N u s t a t a u, kad projekto rengimo darbai finansuojami projekto rengimą inicijavusios pil. Irenos Burinskienės lėšomis.
                  
3. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                      Evaldas Sniečkus

